stanford-oval/wikipedia huggingface dataset:
בלייזר (לבוש)

ז'קט בלייזר פשוט בצבע שחור עם כפתורים.
בּלֶייזֵר או זִיג הוא סוג של ז'קט דמוי חליפה, אבל מעוצב באופן רשמי פחות, חסר מכנסיים ובעל כפתורים בעלי צבע שעומד בניגוד חזק עם בד הז'קט. הבלייזר פתוח וקליל יותר, אך בשונה ממעיל ספורט הוא נחשב לבגד רשמי יותר הנרקם מבדים מותאמים מצבע אחיד. לבלייזרים מוסיפים לעיתים כפתורי מתכת כדי לשקף את מקורם כז'קטים שנלבשו על ידי חברי מועדוני סירות. אם המקטורן אינו כולל כפתורי מתכת, סמל על כיס החזה (או באזור) או פסים בולטים, הוא מעיל ספורט.הבלייזר מיוצר מבד עמיד כדי שיתאפשר ללבושו בחוץ. לעיתים קרובות הבלייזר הוא חלק ממדים: למשל מדים של חברת תעופה, תלמידים של בתי ספר מסוימים, חברי מועדוני ספורט או ספורטאים בצוות מסוים.
לבישת הבלייזר

בלייזר נלבש עם מבחר של בגדים אחרים, החל משמלות, חולצה ועניבה על חולצת פולו עם צווארון פתוח ואפילו עם חולצת טריקו פשוטה. הוא משתלב עם מכנסיים בשלל צבעים ובדים, ממכנסי כותנה לבנה קלאסית או פשתן ואפילו מכנסי ג'ינס. חולצה כחולה כהה עם עליונית כחולה שבה כפתורים בסגנון חיל הים היא עיצוב פופולרי ולעיתים לבוש זה מכונה "בלייזר". לבוש זה נחשב ללבוש עסקי, במיוחד בצפון אמריקה ובבריטניה.
הבלייזר, במגוון צבעים, נלבש כחלק מתלבושת אחידה בבתי ספר רבים במדינות שונות ברחבי העולם וביניהן בריטניה, ניו זילנד ואוסטרליה. בלייזרים באופן מסורתי מסמלים השתייכות למועדונים מסוימים כמו קיימברידג' ואוקספורד. במקומות שבהם הבלייזר הוא חלק מהתלבושת האחידה, נהוג לתפור את התג או הסמל על כיס החזה.
בתרבויות מסוימות התג משתנה מאירוע לאירוע וכך גם הכפתורים. בעבר היו לובשים את הבלייזרים עבור משחקי ג'נטלמנים וכיום מנהג זה קיים רק בכמה סוגי ספורט כמו טניס וקריקט.
לבישת הבלייזר > תיאור הבלייזר

במובן המסורתי, בלייזר הוא פתוח חזה בצבע בהיר. סגנון זה שכיח בקרב אנשים המשתפים במועדוני שיט. גרסה משופרת של סגנון זה נלבשת בעיקר באירועים מיוחדים, כגון ארוחת ערב במועדון הסירה. במקרים אלו תפירת הבלייזר מתבצעת מבדים כהים ונוספים לו כפתורים בסגנון קולג' (את הסגנון המסורתי הזה ניתן לראות בסרטים רבים, בהם Kind Hearts and Coronets.
כאשר הבלייזר הוא חלק מלבוש בית ספר, מכללה, מועדון ספורט או אגודת גדודי שירות מזוינת (גדודי לוחמה/ צבא), מקובל שתג תפור לכיס החזה. בבתי ספר תג (שנתפר לכיס החזה) הוא פריט לבוש שעשוי להשתנות בהתאם למעמדו של התלמיד בבית הספר. בחבר העמים בקרב אגודות של גדודי צבא לובשים "בלייזר גדוד" שבו תג ספורט מונח על כיס החזה.
בצבא הבריטי, קצינים בדרך כלל אינם מוסיפים תגים לבלייזר שלהם (או מעילי סירה). שני סוגי בלייזר צבאיים יהיו לעיתים נדירות דומים, מפני שמקורם בספקים אזרחיים שונים שאינם מונפקים על ידי רשות כלשהי. הדבר נובע מכך שחברי הצבא משרתים כאזרחיים, אם כי הם עדיין שומרים על הקשר שנוצר על ידי התג. הצבע המקובל של בלייזר בצבא הבריטי הוא כחול כהה, אם כי בכמה גדודים ישנם צבעים שונים כמו ירוק רובה עבור גדודים המשתמשים בנשק.
בלייזר שימש בעבר ג'נטלמנים שהשתתפו או שיחקו בספורט המסורתי. כיום לובשים את הבלייזר במשחקים מסוימים, כגון שימוש מזדמן על ידי שחקני טניס או קריקט - במשחקים ברמה גבוהה, נהוג שהקפטן לובש את הבלייזר ועליו לוגו הקבוצה או המעיל הלאומי ועליו הלוגו על כיס החזה.
שני אירועי ספורט שבהם הבלייזר מסמל ניצחון הם גביע הקונגרס במועדון יאכטות "long beach" ובטורניר גולף "masters" שנערך באוגוסטה, ג'ורג'יה. באירוע הראשון מוענק לזוכה בלייזר ארגמני בעוד שבאירוע השני מוענק לזוכה בלייזר ירוק.
היסטוריה

המונח בלייזר הובא מ"מועדון החתירה של ליידי מרגרט" (1825), מועדון השייט של המכללה ג'ון הקדוש קיימברידג'. הג'קטים של המועדון נקראו "בלייזרים" מכיוון שהיו מבד בצבע אדום בוהק (באנגלית: blaze הוא אור חזק). השימוש במונח נותר על כנו גם כיום, אף על פי שבלייזרים מיוצרים גם בצבעים אחרים שאינם בהכרח בוהקים. כתב של "דיילי ניוז" בלונדון (22 באוגוסט 1889) שדיבר על ליידי מרגרט, ציין כי:
במאמר שלך היום... את מדברת על בלייזר אדום ושחור מחוספס, גם של הבלייזרים עם הצבע החיוור... בלייזר הוא מעיל השיט האדום שנלבש על ידי ליידי מרגרט, סנט ג'ונס קולג', קיימברידג', מועדון הסירות. מהכתבה שלך נראה כי בלייזר עכשיו פירושו ז'קט פלנל צבעוני, אם בשביל קריקט, טניס, שיט או ללבוש לחוף ים
הבלייזר הקדום היה נראה כמו מעילי ספורט שהיו מקובלים בשנים מאוחרות יותר, אך מונח זה מעולם לא התייחס לבלייזר והוא מתאר מעילים חדשניים שאינם נהוגים בספורט קרקע. הטענות שהשם נגזר מ-HMS (חברת שיט) בלייזר אינה מצוטטת על ידי מקורות עכשוויים, אף על פי שדווח כי לפי תקנון מדים בצי המלאכותי, צוות של HMS בלייזר לבש "מעילים מפוספסים כחולים לבנים". כבר ב-1837 בצוות שיט הקפטן לבש בלייזר עם פסים כחולים ולבנים, ומכאן שהמילה בלייזר, כלומר ז'קט מפוספס, נכנסה לשפה.
בדים מפוספסים הפכו לפופולרים בקרב "מודס הבריטי" בשנות ה-60 המוקדמות, וחזרו שוב במהלך סוף שנות ה-70 המאוחרות במיוחד בשלושה צבעים משולבים, בצבעים כהים או בהירים עם חזית שבה שלושה כפתורים, ובאורך של חמישה או שישה אינצ'ים של פתח חזה ושרוולים עם כפתורים מרובים. תמונות שונות משנת 1964 ו-1965 מציגות טרנד אופנתי בלונדון של בלייזר סירות. תמונות של אנשים מוכרים בשנים אלו, כגון פיט טאונשנד, קית' מון וג'ון אנטויסטל נראו לבושים בבלייזר סירות. הלהקה "Small faces" ולהקות נוספות, כגון הרולינג סטונז, הביטלס, קינגס, לבשו בלייזר צבעוניים בעלי גוון לבן רחב או אחר. בזמנים מאוחרים יותר בלייזר היו חסרי כפתורי מתכת ולפעמים באותו הצבע כמו שולי הבלייזר. את סגנון הבלייזר המפוספסים המוקדמים ניתן לראות בסרט "Quadrophenia". סגנון הבלייזר המאוחר אומץ בחיבה על ידי אוסטין פאוורס כחלק ממראהו הלונדוני.
בסוף שנות ה-2000 הבלייזר אומץ כמגמה אופנתית פופולרית בקרב נשים, לעיתים קרובות באורך קצר, שרוולים מקופלים ובד בצבע בהיר.
הערות שוליים

↑  זִיג, באתר האקדמיה ללשון העברית
1 2  Suit Jackets, Sport Coats, And Blazers: What's The Difference?, ‏2020-02-02 (באנגלית אמריקאית)
↑  "How to Buy a Blazer the Right Way". Esquire (באנגלית אמריקאית). 2015-03-18. נבדק ב-2018-04-23.
↑  The History of Rating Uniforms : Uniforms : RN Life : Training and People : Royal Navy, ‏2006-03-04
↑  Regan, Geoffrey., The Guinness book of naval blunders, Enfield: Guinness, 1993
ז'קט בלייזר הנלבש באוניברסיטת קיימברידג'.
שחקן הקריקט סטיב וואו.
מכונית חשמלית

ערך זה עוסק ברכב פרטי מונע חשמל. אם התכוונתם לרכב חשמלי מונע מצבר באופן כללי (היסטוריה של המכונית החשמלית, יתרונותיה וחסרונותיה וסוגים שונים של מכוניות חשמליות), ראו .
טסלה מודל 3. המכונית החשמלית הראשונה שיוצרה ביצור המוני
מכונית חשמלית ברמת גן
מכונית חשמלית היא מכונית המונעת על ידי מנוע חשמלי אחד או יותר, תוך שימוש באנרגיה המאוחסנת בסוללות נטענות. המכוניות החשמליות הראשונות יוצרו במהלך שנות ה-80 של המאה ה-19. בהשוואה למכוניות עם מנועי בעירה פנימית, המכוניות החשמליות שקטות יותר, בעלות נצילות גבוהה, ואין להן פליטת גז, ובאופן כללי הפליטות שלהן נמוכות יותר.
מכוניות חשמליות יכולות להטען בתחנות טעינה ציבוריות או בעמדות טעינה ביתיות.
פיתוח מחודש של מכוניות חשמלית החל בשנות ה-70 של המאה ה-20 בעקבות משבר האנרגיה העולמי. דוגמה למכוניות חשמליות מאותה תקופה היא "באדי". ייצור של הדגם הראשון החל בשנת 1991 ועד היום נבנו כמה אלפי יחידות ובעיקר לשימוש בדנמרק ונורווגיה.
ניסיונות למכונית חשמלית בוצעו בתחילת המאה ה-21 עם רנו פלואנס Z.E של היזם הישראלי שי אגסי שנכשל, אך ניסיון יותר מוצלח היה עם ניסאן ליף, שזכתה להצלחה בעיקר בנורווגיה.
מספר מדינות שונות בחרו לתת תמריצים לרכישת מכוניות חשמליות (כגון זיכויי מס, סובסידיות, ותמריצים אחרים שאינם כרוכים במתן כסף). אחת מהדרכים שהמדינות הללו מעודדות זאת, זה על ידי הטבות כגון "הטבת מס".
במדינות מסוימות (כגון קליפורניה, אשר נחשבת לאחד משווקי הרכב הגדולים בעולם) נקבעה מדיניות של הוצאת כל כלי הרכב שאינם מכוניות חשמליות מהשוק הוצא צו מיוחד שבמסגרתו משנת 2035 ואילך יהיה אסור למכור בקליפורניה מכוניות הפועלות על בנזין.
הדחיפה המשמעותית הייתה בשנות העשרים המאה ה-21, בשנת 2020 הפכה המכונית החשמלית טסלה מודל 3, למכונית החשמלית הנמכרת ביותר בעולם בכל הזמנים. והפכה בסופו של דבר למכונית החשמלית הראשונה אשר מיוצרת בייצור המוני. בשנת 2023 טסלה מודל y נהפכה למכונית הנמכרת ביותר בעולם. מתוכן 38% מהמכוניות נמכרות בסין, 32% בארצות הברית ו-21% באירופה.
אתגרים

עם עלייה בפופולריות של הרכבים החשמליים, יש כמה אתגרים לרכבים החשמליים
אתגרים > אקלים

המצאות רכב חשמלי בטמפרטורות מאוד גבוהות, של מעל 40 מעלות צלזיוס גם במצב חניה, יכול לגרום נזק לסוללה. מה שיכול להגביל את המכוניות האלו בשווקים בהם יכולות להיות טמפרטורות גבוהות במיוחד כמו במזרח התיכון.
אתגרים > תשתיות

נכון ל-2024 בעוד שבמדינות בצפון אירופה בפרט בהולנד ובסקנדינביה יש תשתית ציבורית נרחבת להטענה. לא כך בשווקים הגדולים ביותר בעולם הרכב: ב-2023, למעט בבריטניה, גרמניה, צרפת וסין, בשאר השווקים עם יותר מחצי מיליון מכירות רכב בשנה, שיעור הרכבים החשמליים מכלל המכירות נמוך ועומד על פחות מ-10% מכלל הרכבים..
אתגרים > מחירים גבוהים

העלויות הגבוהות של הסוללות מביאות לכך שהמחירים של הרכבים החשמליים גבוהים משמעותית משל מנועי בעירה פנימית בסגמנטים דומים, על כן מסיבה זאת, אין כמעט כלי רכב חשמליים בסגמנטים "עממים" של מכוניות סופרמיני ומשפחתיות. על כן, אלו מביאים לטענות שסבסוד כלי רכב חשמליים דווקא מיטיב עם השכבות החזקות היכולות לשלם על כלי רכב אלו.
גלריה

טסלה Model 3 היא המכונית החשמלית הנמכרת ביותר בעולם בכל הזמנים נכון ל-2020
רכבי הירח של נאס"א היו מונעים באמצעות סוללות חשמליות
המכונית החשמלית שפותחה לראשונה על ידי הממציא הצרפתי גוסטב טרוב (אנ') בשנת 1881 הייתה המכונית החשמלית הראשונה בעולם שהוצגה בפומבי
ראו גם

מטוס חשמלי
הערות שוליים

↑  Roth, Hans (במרץ 2011). Das erste vierrädrige Elektroauto der Welt [The first four-wheeled electric car in the world] (בגרמנית). pp. 2–3. {{cite book}}:  (עזרה)
↑  "Reducing Pollution with Electric Vehicles". www.energy.gov (באנגלית). ארכיון מ-12 במאי 2018. נבדק ב-2018-05-12. {{cite web}}:  (עזרה)
↑  "How to charge an electric car". Carbuyer (באנגלית). ארכיון מ-23 באפריל 2018. נבדק ב-2018-04-22. {{cite news}}:  (עזרה)
↑  מחקר: הרכב החשמלי טוב לסביבה, באתר מחקר: הרכב החשמלי טוב לסביבה, ‏2020-06-03
↑  "Infographic: California Is Among the World's Largest Car Markets". Statista Infographics (באנגלית). נבדק ב-2020-09-26.
↑  "Governor Newsom Announces California Will Phase Out Gasoline-Powered Cars & Drastically Reduce Demand for Fossil Fuel in California's Fight Against Climate Change". California Governor (באנגלית). 2020-09-23. נבדק ב-2020-09-26.
↑  Groom, David Shepardson, Nichola (2020-09-29). "U.S. EPA chief challenges California effort to mandate zero emission vehicles in 2035". Reuters (באנגלית). נבדק ב-2020-09-29.
↑  Holland, Maximilian (2020-02-10). "Tesla Passes 1 Million EV Milestone & Model 3 Becomes All Time Best Seller". CleanTechnica. ארכיון מ-12 באפריל 2020. נבדק ב-2020-05-15. {{cite news}}:  (עזרה)
↑  בועז קורפל, ‏עקפה את הקורולה: טסלה מודל Y הכי נמכרת ב-2023, באתר ערוץ הספורט, 28 בינואר 2024
↑  גיל מלמד, גלי חום הורסים סוללות של רכב חשמלי ומקצרים את טווח הנסיעה. כך תשמרו על הסוללות שלכם ותאריכו את חייהן, באתר TheCar, ‏2023-08-17
1 2  גיל מלמד, עשר סיבות להתקררות שוק הרכב החשמלי, באתר TheCar, ‏7 בנובמבר 2023
| --- | --- |
בקרת זהויות :  NLI: 987007295826905171  BnF: cb12486894m (data)  GND: 4151795-7  LCCN: sh85010424  NDL: 00561380  NKC: ph497305
בסאם מאולאווי

בסאם מאולאווי (בערבית: بسام مولوي, תעתיק מדויק: באסם מולוי; באנגלית: Bassam Mawlawi; נולד ב-1968) הוא פוליטיקאי לבנוני שכיהן בתפקיד שר הפנים והעיריות של לבנון.
מידע כללי

בסאם מאולאווי הוא שופט לשעבר.
הוא חבר מפלגת עזאם (אנ'), ומשתייך לעדה המוסלמית-סונית.
ב-10 בספטמבר 2021 הוא מונה לשר הפנים והעיריות בממשלתו של נג'יב מיקאתי.
ביוני 2022 הנחה את המשטרה שלא לאפשר התכנסויות או חגיגות של פעילים להט"בים בביירות, בנימוק שהדבר "מנוגד לעקרונות הדת".
באוגוסט 2023 ביקש מהממונה על צנזורת סרטים לבדוק אם ניתן לאסור את הצגת הסרט "ברבי" בלבנון.
כהונתו הסתיימה עם השבעת ממשלת נוואף סלאם ב־8 בפרואר 2025.
הערות שוליים

↑  רועי קייס, שר הפנים של לבנון: "אלף בתים בדרום לבנון נהרסו מתחילת המלחמה", באתר כאן | תאגיד השידור הישראלי
↑  i24NEWS, Activists condemn Lebanon’s LGBTQ+ crackdown, i24NEWS, ‏2022-07-05 (באנגלית)
↑  "Barbie banned in Kuwait as Lebanon urges action" (באנגלית בריטית). 2023-08-10. נבדק ב-2024-12-01.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בסאם מאולאווי".
אנדי ויר

| --- | --- |

 לידה:  16 ביוני 1972 (בן 52) דיוויס, קליפורניה, ארצות הברית 
 שם לידה:  Andy Weir 
 מדינה:  ארצות הברית 
 שם עט:  Jack Sharp 
 מקום לימודים:  אוניברסיטת סן דייגו, Livermore High School 
 שפות היצירה:  אנגלית אמריקאית, אנגלית 
 סוגה:  מדע בדיוני 
 יצירות בולטות:  פרויקט הייל מרי, לבד על מאדים, ארטמיס
 תקופת הפעילות:  מ-2010 
 פרסים והוקרה:  פרס הוגו לרומן הטוב ביותר (2022), פרס איגנוטוס לרומן הזר הטוב ביותר (2015), פרס סיון לספר המתורגם הטוב ביותר (2015)
 www.andyweirauthor.com
 חתימה:   
 
אנדרו "אנדי" טיילור ויר (באנגלית: Andrew Taylor Weir; נולד ב-16 ביוני 1972) הוא סופר אמריקאי. ספרו הראשון, "לבד על מאדים", זכה להצלחה רבה ועובד לסרט מצליח ונושא פרסים בשם "להציל את מארק וואטני". זוכה פרס על שם ג'ון קמפבל לסופר מתחיל בתחום המדע בדיוני לשנת 2016.
בצעירותו

ויר גדל בקליפורניה. אביו היה פיזיקאי, ואמו מהנדסת חשמל. הוריו התגרשו כשהיה בן שמונה. וויר מספר כי בצעירותו אהב לקרוא ספרות מדע בדיונית קלאסית, כגון יצירותיו של ארתור סי. קלארק ואייזק אסימוב. בגיל 15, החל לעבוד כמתכנת במעבדות הלאומיות בסנדיה. וויר למד מדעי המחשב באוניברסיטת קליפורניה בסן דייגו, אולם לא השלים את הלימודים. הוא עבד כמתכנת במספר חברות תוכנה, כולל אמריקה און ליין, Palm ו־Blizzard, שם הוא עבד על פיתוח משחק המחשב Warcraft II: Tides of Darkness
כתיבתו

ויר החל לכתוב מדע בדיוני בשנות העשרים לחייו. בתחילה פרסם את עבודתו באתר האישי שלו. בין השנים 2001 ו-2008 הוא פרסם קומיקס ברשת בידורי שנקרא בשם "קייסי ואנדי" המתאר הרפתקאות של דמויות בסגנון "מדען מטורף" המבוססות עליו ועל חבריו (כגון הסופרת ג'ניפר ברוזק). כמו כן כתב קומיקס בשם חציית צ'שייר המתאר שילוב בין הרפתקאות אליס בארץ הפלאות, פיטר פן והקוסם מארץ עוץ. ההכרה עבור כתיבת הקומיקס עזרה לו לפתח את הקריירה שלו כסופר.
הוא ניסה לפרסם ספר ראשון בשם "גניבת הגאווה" (Theft of Pride), אולם הסיפור הקצר "הביצה" (The Egg) הוא שהביא לו לראשונה תשומת לב ציבורית רבה. הסיפור זכה למספר עיבודים לווידאו ב-YouTube, מחזה בן מערכה אחת, והוא גם הבסיס לקונספט של Everybody, האלבום השלישי של הראפר האמריקאי LOGIC.
כתיבתו > לבד על מאדים (The Martian)

הספר מתאר את עלילותיו של מארק וואטני, אסטרונאוט אמריקאי, שננטש לבד על מאדים, ועל מסעו וניסיונותיו לשרוד תקופה ממושכת. ויר החל לכתוב את הספר ב-2009. כיוון ששאף שהספר יהיה מדויק ככל שניתן מבחינה מדעית ויתבסס על טכנולוגיות קיימות, וויר למד אסטרודינמיקה ומכניקת מסלולים, התנאים על פני השטח של מאדים, היסטוריית הטיסות לחלל, ובוטניקה.
בתחילה הספר פורסם בצורה סדרתית באתר בחינם באתר האינטרנט שלו, ואז חלק מהקוראים ביקש לקבל את כל הספר זמין דרך אמזון קינדל. ויר מכר את הספר תמורת 99 סנט (כיוון שלא היה יכול למכור בחינם), והרומן הגיע לרשימת רבי המכר. ב-2013 פנה אל ויר סוכן והוא מכר את הזכויות של הספר להוצאת ספרים. הגרסה המודפסת, שעברה קצת עריכה מהמקור הקודם, הגיעה לרשימת רבי המכר של הניו יורק טיימס היישר למקום 12. הספר זכה לשבחים רבים ועובד לסרט "להציל את מארק וואטני" בכיכובו של מאט דיימון ובבימויו של רידלי סקוט.
כתיבתו > ֱֱארטמיס

ספרו השני של ויר באורך מלא, ארטמיס, מתנהל בעיירה על הירח, בסביבות שנות 2080-2090. הספר מספר אודות אישה צעירה בשם ג'אז, אשר עובדת כנושאת ציוד בעיירה היחידה על הירח, וגם לעיתים בהברחת סחורות מכדור הארץ. היא מוצאת את עצמה במרכזה של מזימה להשתלט על העיר. ב-26 בספטמבר 2017 הוכרז כי נרכשו הזכויות ליצור סרט מדע בדיוני המבוסס על הספר, בבימוים של פיל לורד וכריסטופר מילר.
כתיבתו > פרויקט הייל מרי

ספרו השלישי של ויר באורך מלא, הספר מגלגל את סיפורו של ריילנד גרייס שמוצא את עצמו ללא מודעות שהוא השורד היחיד במשימה נואשת להציל את כדור הארץ. הוא אפילו לא זוכר את שמו, שלא לדבר על אופי המשימה. כל מה שהוא יודע זה שהוא ישן הרבה זמן וכאשר התעורר מצא את עצמו בחללית במערכת שמש שכנה. כשזיכרונו מתחיל להתאושש, גרייס מבין שלפניו משימה בלתי אפשרית: עליו לפצח תעלומה מדעית כדי להתגבר על אירוע הכחדה המאיים על קיום המין האנושי. השעון מתקתק, האדם הקרוב ביותר רחוק ממנו שנות אור, והוא נאלץ לעשות הכול לבדו.
כתיבתו > סיפורים נוספים

בשנת 2009 הוא פרסם רומן גרפי "Cheshire Crossing" שיצר ביחד עם שרה אנדרסן.
בשנת 2016, ויר פרסם ספרות חובבים בשם Larco שנחשב חלק מיקום העולם המתואר בספר שחקן מספר אחת ונחשב פריקוול למה שמתואר בספר.
ב-2016, ויר פרסם אוסף סיפורים קצרים בשם "עקרונות אי-הוודאות" על אפליקציית TAPAS לסיפורים קצרים.
ויר זכה בפרס על שם ג'ון קמפבל עבור הכותב החדש הטוב ביותר לשנת 2016.
בשנת 2017, CBS בחרה בפיילוט שכתב ויר הנקרא "Mission Control" (חדר בקרה) העוקב אחר קבוצה של אסטרונאוטים צעירים ומדעני נאס"א.
חיים אישים

ויר גר במאונטיין ויו, קליפורניה. בעבר הודה כי הוא סובל מפחד טיסה, ולכן לעולם לא ביקר בסט של הסרט "להציל את מארק וואטני", כיוון שהוא צולם ברובו בבודפשט, לאחר טיפול נפשי ב-2015, הוא היה מסוגל לטוס ליוסטון כדי לבקר במרכז החלל ג'ונסון, ולהשתתף בפסטיבל קומיק-קון בסן דייגו.
ויר הצהיר כי הוא אגנוסטיקן. הוא תיאר את עמדותיו הפוליטיות כשמרן מבחינה כלכלית וליברלי מבחינה חברתית.
ספרים וסיפורים שכתב

באתר של ויר נמצאת רשימה מעודכנת של היצירות שכתב, כולל גרסאות חינם של חלק מהסיפורים הקצרים שלו.
ספרים וסיפורים שכתב > סיפורים באורך מלא

לבד על מאדים (The Martian, גרסת אינטרנט 2011; רנדום האוס 2014) תרגום לעברית: דידי חנוך, הוצאת הכורסא (2014). ISBN 978-0804139021
ארטמיס (Artemis, רנדום האוס 2017) תרגום לעברית: דידי חנוך, הוצאת הכורסא (2018) ISBN 978-0553448122
פרויקט הייל מרי (Project Hail Mary, ספרי בלנטיין 2021) תרגום לעברית: דידי חנוך, הוצאת הכורסה (נובמבר 2021) ISBN 978-0-593-39556-1
ספרים וסיפורים שכתב > סיפורים קצרים

העולם המשועמם (Bored World)
Twarrior
עכברוש
השף (The chef)
Lacero, פריקוול לשחקן מספר אחת (ארנסט קליין, סופר שחקן מספר אחת, ערך.) 2016
עקרונות אי הוודאות: אסופת סיפורת בזק לספר אלקטרוני על אפליקציית TAPAS, פורסמה ב-2016. הכוללת את הסיפורים הבאים:
גישה (Access)
היום של אנני (Annie's day)
Antihypoxiant
לפגוש את שרה
הקצב של העיר (The Midtown Butcher)
הביצה (The Egg) (2009)
הדבר האמיתי (The real deal)
יורי גגארין מציל את הגלקסיה
ספרים וסיפורים שכתב > פרסומים שיצאו ברשת > רומנים בהמשכים וסיפורים ארוכים

בוני מקנזי: סיפור חייה של בת-ים
ג'יימס מוריארטי, ייעוץ פלילי (ספרות חובבים בעולם שרלוק הולמס)
The Adventure of the Dishonor Among Thieves
The Adventure of the Unscrupulous Assassin
The Adventure of the Sealed Room
דברי ימי רומנה / Xoloans (ספרות חובבים בעולם "דוקטור הו") - סיפור בהמשכים בארבעה חלקים
גניבת הגאווה
אופנה במדינות המערב בעשור הראשון של המאה ה-20

עוברים ושבים מול חנות הרודס בלונדון, 1909.
האופנה במדינות המערב בעשור הראשון של המאה ה-20 התאפיינה בהמשך ייצור הביגוד האלגנטי שהיה פופולרי בשנות ה-90 של המאה ה-19. מגמות אופנה בולטות בעשור כוללים צווארונים גבוהים ונוקשים לגברים, כובעים רחבים לנשים, ותסרוקות "Gibson Girl".
אופנת נשים בעשור הראשון של המאה ה-20 > עליית אופנת ההוט קוטור

פרק זה לוקה בחסר. אנא תרמו לוויקיפדיה ו.
אופנת נשים בעשור הראשון של המאה ה-20 > כובעים ותסרוקות

כובעים גדולים עם שוליים רחבים הפכו פופולריים באמצע העשור, ולרוב היו מעוטרות בנוצות, או מעוטרים בסרטים ובפרחים מלאכותיים.
שיער ארוך וגלי אשר נערם על ראשי נשים לתסרוקת מנופחת, פומפדור או בצ'יגנון ("מפל של תלתלים") בהשראת "נערת גיבסון" היו תסרוקות אופנתיות במשך העשור.
תמונות שמציגות מגמות בולטות באופנה במהלך העשור
1901
1902
1903
1904
1905
1905
1906
1907
1909
1909
אופנת גברים בעשור הראשון של המאה ה-20

באופן כללי, סגנונות האופנה של גברים בעולם המערבי לא השתנו רבות מן העשור הקודם. השיער היה בדרך כלל קצר. זקנים היו פחות מחודדים מבעבר, והקצוות של השפמים הארוכים היו מגולגלים מעט לעיתים קרובות.
אופנת גברים בעשור הראשון של המאה ה-20 > אביזרים נלווים

כובעי צילינדר ממשי המשיכו להיות פופולריים בקרב אנשים מהמעמד הגבוה בעולם המערבי. כובעי קש שטוחים וכובעים פדורה היו פופולרים יותר מבעבר. אנשים מכל המעמדות, במיוחד מהמעמד הבינוני והעובד, לבשו לעיתים קרובות כובע קסקט.
נעשה שימוש בכובעי הומבורג רכים או כובעי באולר נוקשים בשילוב עם חליפות טרקלין. כובעי קש שטוחים היו פופולריים לאירועים לא פורמליים.
תמונות שמציגות מגמות בולטות באופנה במהלך העשור
1900
1901
1906
1907
1907
1909
בגדי ילדים בעשור הראשון של המאה ה-20

אפילו ילדות קטנות לבשו כובעים גדולים, 1900
שני נערים צרפתים עם מכנסי ברך, 1900
ילדה בחליפת מלחים, 1909
הנסיכות הגדולות של רוסיה, 1903
הערות שוליים

↑  Ashelford, Jane: The Art of Dress.
| ההיסטוריה של האופנה במדינות המערב במאה ה-20 ובמאה ה-21 |
| --- | --- | --- |
| המאה ה-20 | 1900–1909 • 1910–1919 • 1920–1929 • 1930–1945 • 1945–1959 • 1960–1969 • 1970–1979 • 1980–1989 • 1990–1999 |  |
| המאה ה-21 | 2000–2009 • 2010–2019 |  |
תסרוקות בסגנון "נערת גיבסון" אשר היו פופולריים במהלך העשור
מאיר אריק

| --- | --- |

 לידה:  1855 תרט"ו 
 פטירה:  אוקטובר 1925 (בגיל 70 בערך) ט"ו בתשרי תרפ"ו 
 מקום קבורה:  בית הקברות טרנטא
 מקום פעילות:  יאזלובייץ, בוצ'אץ' טרנוב (טארנא)
 תקופת הפעילות:  ? – אוקטובר 1925 
 השתייכות:  חסידות צ'ורטקוב, רבני גליציה
 תחומי עיסוק:  ש"ס בבלי וירושלמי, הלכה ופסיקה
 רבותיו:  הרב שלום מרדכי שבדרון, הרב יעקב ווידנפלד
 תלמידיו:  הרב מאיר שפירא מלובלין, הרב משולם ראטה, הרב ראובן מרגליות, הרב יהושע מנחם אהרנברג, הרב ד"ר יעקב פינק
 חיבוריו:  "שיירי טהרה" (על סדר טהרות), "מנחת קנאות" (על מסכת סוטה), "מנחת פתים" (חידושים ושו"ת לפי סדר השו"ע), שו"ת "אמרי יושר", "טל תורה" (הגהות והערות וביאורים לשני התלמודים)
 
 תפקידים נוספים:  רב ראשי 
 
הרב מאיר אריק (חתם את שמו לעיתים אראק או אריק; תרט"ו, 1855 – ט"ו בתשרי תרפ"ו, אוקטובר 1925) היה רבן של יאזלוביץ וטרנוב (טארנא) שבגליציה, מגדולי רבני גליציה.
קורותיו

נולד בהרימלוב שבגליציה, כיום באוקראינה, בנם של רבי אהרן יהודה ופרימא לבית שטיין, דור חמישי לט"ז. למד אצל הרב יעקב ווידנפלד, בעל "כוכב מיעקב". לאחר שעזב הרב שלום מרדכי שבדרון (המהרש"ם) את העיר יאזלובייץ, בשנת 1885, התמנה רבי מאיר לרב העיר, וכיהן בה עשרים ושבע שנים.
בשנת 1912 התמנה לרבה של בוצ'אץ', אך עם פרוץ מלחמת העולם הראשונה, בשנת 1914, ברח לווינה, ובדרכו שהה חצי שנה בקרולי בדירת רבה של העיר, הרב שאול בראך. בבריחתו אבדו לו חמישה כרכים גדולים של שאלות ותשובות שעל אבדנם הצטער מאוד. כשחזר בשנת 1922 בפרוס הקיץ לגליציה התמנה לרבנות בטרנוב (טארנא).
התפרנס בדוחק גדול, אך עובדה זו לא הפריעה לשקידתו. מיעט לעסוק בצורכי ציבור וגם דחה הצעות רבנות של ערים גדולות.
היה מרבני גליציה המפורסמים בדורו. היה חסידם של רבי דוד משה פרידמן, האדמו"ר הראשון מצ'ורטקוב, ובנו רבי ישראל מצ'ורטקוב. אדמו"רים רבים שלחו אליו שאלות הלכתיות. עמד בקשר עם רבי משה'ניו מבויאן. רבי יששכר דוב רוקח מבעלז אמר שאחרי פטירתו של המהרש"ם אין עושים דבר בחצרו מבלי לשאול את רבי מאיר.
מפסיקותיו המפורסמות הייתה איסור על הרדמה מקומית בברית מילה.
נפטר בט"ו בתשרי ה'תרפ"ו, בשהותו בסוכה, ונקבר בטרנוב. הרב אליהו יהודה הכהן גוטוירט הספידו בספר בשם "ציון לנפש חיה" שנדפס בלמברג בשנה זו.
מתלמידיו הבולטים

הרב יעקב טירקל - נכד רבי יעקב ווידנפלד בעל "כוכב מיעקב" מהרימלוב
הרב משולם ראטה - מחבר שו"ת קול מבשר
הרב יחיאל מיכל פרמינגר, שעזר לו להדפיס ספרו "טל תורה" ו"אמרי יושר" חלק ב'
רבי שלום יוסף פייגנבוים מלאקאטש ומח"ס שו"ת משיב שלום
נכדו הרב קלונימוס קלמן אריק, הדפיס את ספרו "אמרי יושר" חלק ב' ו"מנחת פתים" תנינא על אורח חיים ויורה דעה בשנת תרצ"ח
בן אחותו הרב אהרן יהודה ווילנר, ראש ישיבת שארית הפליטה
בן אחותו הרב אהרן יהודה אראק, רב באגודת הרבנים דארצות הברית, מחבר ספר מנחת אהרן.
הרב יעקב טייטלבוים מקווינס - מחבר הספר קול יעקב
הרב אלקנה זוברמן - אב"ד יארדאנוב
הרב יחיאל מיכל הולנדר - מחבר שו"ת אמרי כהן
הרב יהודה הורוויץ מדז'יקוב
הרב דוד שפרבר - בעל שו"ת אפרקסתא דעניא - חבר מועצת גדולי התורה בארץ ישראל
הרב ראובן מרגליות מחבר ספר מרגליות הים שערי זהר ועוד
הרב יצחק גליקמן
הרב יקותיאל יהודה הלברשטאם מצאנז-קלויזנבורג, בעל ה"שפע חיים"
הרב שמואל ארנפלד - רבה של מטרסדורך
ספריו

שירי טהרה - ביאורים על סדר טהרות (נדפס יחד עם הספר חידושי הרמ"ל מאת דודו רבי מנחם מנדל ליפא שטיין, קולומיאה תר"נ).
מנחת קנאות - חידושים על מסכת סוטה, למברג, ה'תרנ"ד. מהדורה חדשה עם פיסוק וקיטוע חדשה, ציונים והשוואות, הערות והארות, ביאורים ובירורים, עם מפתחות, כולל תולדותיו, חשון תשע"ו על ידי נין אחות המחבר זצ"ל הרב אליעזר דן רלב"ג ליקוואוד.
מנחת פתים - חידושים ושו"ת על ארבעת חלקי השולחן ערוך
אמרי יושר - שאלות ותשובות בשני כרכים, הוצאת שמואל זנוויל כהנא, מונקאץ', תרע"ג. ח"ג נלקטו מספרים וכתבי יד וקובצים על ידי ר' מרדכי דוד צוויבל, ירושלים תשנ"ז. באמרי יושר ח"ב בהקדמה כתב שנאבד לו בדרך בריחה מעירו בוטשאטש לוויען חמישה כרכים גדולים כת"י תשובות בד' חלקי שו"ע.
טל תורה - הגהות, הערות וביאורים על הבבלי והירושלמי, וינה, ה'תרפ"א. מהדורה חדשה עם הרבה הוספות מכת"י, ומפתחות מפורטים עם הגהות והערות מגדולי ישראל, תשרי תשע"ד על ידי אליעזר זאב זאבערמאן ארצות הברית, נכד תלמידו הגה"צ רבי אלקנה זוברמן אב"ד יארדאנוב.
באור קצר לפירוש הרמב"ן לתורה בתוך ספר כסף מזוקק.
לקריאה נוספת

מאיר וונדר, אנציקלופדיה לחכמי גליציה עמ' 313–321[דרושה הבהרה].
אהרן סורסקי, מרביצי תורה מעולם החסידות, חלק ג, בני ברק, תשמ"ז, עמ' כד-נד
משה צינוביץ, 'הגאון ר' מאיר אריק', אישים וקהילות, תל אביב תש"ן, עמ' 190–191
ישראל חיים גליק, 'קונטרס המאיר לעולם' – תולדות המחבר, בתוך: חידושי הגר"מ אריק על מקואות, אנטוורפן תשס"ז, עמ' א-קלד